b"\n_START_ARTICLE_\nOld\xc5\x99ich Duras\n_START_SECTION_\nResultats destacats en competici\xc3\xb3\n_START_PARAGRAPH_\nFou tres cops Campi\xc3\xb3 de Boh\xc3\xa8mia, els anys 1905, 1909, i 1911, campionats els quals computen per la Federaci\xc3\xb3 Txeca com a campionats nacionals txecs._NEWLINE_El 1912 tamb\xc3\xa9 empat\xc3\xa0 (amb Akiba Rubinstein) al primer lloc al Campionat d'escacs d'Alemanya., celebrat a Breslau (18\xc3\xa8 DSB Congress)_NEWLINE_Totes les seves vict\xc3\xb2ries importants en torneigs internacionals foren compartides: Bremen 1905, Viena 1908 (empatat amb Carl Schlechter i G\xc3\xa9za Mar\xc3\xb3czy), i Praga 1908 (empatat tamb\xc3\xa9 amb Schlechter). La seva millor actuaci\xc3\xb3 individual, pel que fa a for\xc3\xa7a de joc, la va assolir a Oostende 1906, on va fer 5 punts de 5 partides contra rivals forts, amb una performance de 2779. Va assolir resultats positius contra alguns dels m\xc3\xa9s destacats jugadors contemporanis de l'Europa Central, com Richard Teichmann (+6 -2 =6), David Janowsky (+3 -1 =0), Carl Schlechter (+2 -1 =11) i Aron Nimzowitsch (+3 -2 =3), i empats contra Siegbert Tarrasch i G\xc3\xa9za Mar\xc3\xb3czy._NEWLINE_Fou 8\xc3\xa8 al fort Torneig de Carlsbad de 1907 (el campi\xc3\xb3 fou Akiba Rubinstein). El 1911 particip\xc3\xa0 en el fort\xc3\xadssim torneig de Carlsbad, on hi acab\xc3\xa0 en 10a posici\xc3\xb3 (el campi\xc3\xb3 fou Richard Teichmann)_NEWLINE_Pel que fa a encontres contra Campions del M\xc3\xb3n, va perdre el matx que va jugar contra Emanuel Lasker, i va obtenir un empat i una derrota contra Jos\xc3\xa9 Ra\xc3\xbal Capablanca. D'altra banda, pat\xc3\xad severes derrotes contra Akiba Rubinstein, Ossip Bernstein i Milan Vidmar. Va perdre per nom\xc3\xa9s un punt contra Frank James Marshall (+7 -8 =5)._NEWLINE_Duras fou tamb\xc3\xa9 un notable compositor de problemes d'escacs."